เว็บย่อ* IESO

**การแข่งขันโลกและอวกาศโอลิมปิก** (อังกฤษ: International Earth Science Olympiad; ตัวย่อ: IESO) เป็นสาขาหนึ่งในสิบสองสาขาของโอลิมปิกวิชาการ เป็นการแข่งขันประจำปีของนักเรียนระดับชั้นมัธยมศึกษา เพื่อทดสอบความสามารถในสาขาวิชาธรณีวิทยา อุตุนิยมวิทยา วิทยาศาสตร์สิ่งแวดล้อม และดาราศาสตร์ เริ่มมีการจัดการแข่งขันครั้งแรกในเดือนตุลาคม พ.ศ. 2550 ณ เมืองแดกู ประเทศเกาหลีใต้

ประวัติ
-------

การแข่งขันได้แนวคิดมาจากนักวิทยาศาสตร์ชาวเกาหลีใต้ ในปี พ.ศ. 2546 สมาคมวิทยาศาสตร์กายภาพของเกาหลีใต้ (KESS) จึงได้เริ่มจัดการแข่งขันโลกและอวกาศโอลิมปิกระดับชาติของประเทศเกาหลีเป็นครั้งแรก หลังจากนั้นจึงเกิดการแข่งขันระดับนานาชาติขึ้น โดยในเดือนพฤศจิกายน ปี พ.ศ. 2547 ที่โซล เมืองหลวงของประเทศเกาหลีใต้ ได้มีตัวแทนประเทศจาก 10 ประเทศมาช่วยกันร่างหลักสูตรของการแข่งขัน และจัดตั้งคณะกรรมการโดยได้เลือกประธาน คือ นายแช มู ซอง มาดำรงตำแหน่งเป็นประธาน หลังจากนั้นก็ได้เริ่มการแข่งขันระดับนานาชาติขึ้นเป็นครั้งแรกในปี พ.ศ. 2550 ที่เมืองแดกู ประเทศเกาหลีใต้

การแข่งขัน
----------

การแข่งขันจะแบ่งออกเป็น 2 ส่วนได้แก่ภาคทฤษฎีและภาคปฏิบัติ โดยสำหรับภาคทฤษฎี จะเป็นข้อสอบแบบอัตนัย ซึ่งจะมีคำถามเกี่ยวกับธรณีวิทยา อุตุนิยมวิทยา วิทยาศาสตร์ธรรมชาติ และดาราศาสตร์ ซึ่งมีเวลาในการทำข้อสอบทั้งหมดรวมไม่เกิน 6 ชั่วโมง สำหรับในภาคปฏิบัติ ส่วนใหญ่จะเป็นการทดลอง หรือการเก็บผลการทดลองภาคสนาม ซึ่งต้องทำให้เสร็จทันเวลาที่กำหนด ผู้เข้าแข่งขันสามารถนำเครื่องคิดเลขที่ไม่สามารถเขียนโปรแกรม ไปใช้ในเวลาแข่งขันได้ โดยจะแข่งขันเป็นรายบุคคลทั้งทฤษฎีและปฏิบัติการ

การเข้าร่วมแข่งขันครั้งแรกของประเทศไทย
--------------------------------------

ประเทศไทยได้เริ่มส่งนักเรียนระดับมัธยมศึกษาตอนปลาย จำนวน 4 คน เข้าร่วมการแข่งขันวิทยาศาสตร์โลกและอวกาศโอลิมปิกระหว่างประเทศ ครั้งแรกในปี พ.ศ. 2552 ณ ประเทศไต้หวัน ซึ่งนับเป็นการจัดการแข่งขันครั้งที่ 3 โดยมีอาจารย์คุมทีม คือ ศาสตราจารย์ ดร.สมชาย นาคะผดุงรัตน์ จากจุฬาลงกรณ์มหาวิทยาลัย เป็นหัวหน้าทีม และรองศาสตราจารย์ ดร.วีระศักดิ์ อุดมโชค จากมหาวิทยาลัยเกษตรศาสตร์ เป็นรองหัวหน้าทีม นักเรียนไทยได้รับรางวัล 3 คน คือ 1 เหรียญเงิน 2 เหรียญทองแดง หลังจากนั้น ประเทศไทยได้ส่งนักเรียนเข้าร่วมแข่งขันเป็นประจำทุกปีจนถึงปัจจุบัน

โครงการวิทยาศาสตร์โลกและอวกาศโอลิมปิกในประเทศไทย
------------------------------------------------

การจัดการแข่งขันเพื่อหาตัวแทนประเทศไทยเพื่อแข่งขันในระดับนานาชาติ มีชื่อเรียกว่า "การจัดการแข่งขันวิทยาศาสตร์โลกและอวกาศโอลิมปิกระดับชาติ (Thailand Earth Science Olympiad : TESO)"

รับผิดชอบโดยหน่วยงานหลัก 2 หน่วยงานดังนี้

* มูลนิธิส่งเสริมโอลิมปิกวิชาการและพัฒนามาตรฐานวิทยาศาสตร์ศึกษา ในพระอุปถัมภ์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (สอวน.)
* สถาบันส่งเสริมการสอนวิทยาศาสตร์และเทคโนโลยี (สสวท.)

สถานที่จัดการแข่งขัน
--------------------

| ครั้งที่ | เมืองที่จัดการแข่งขัน | ประเทศเจ้าภาพ | วันที่จัดการแข่งขัน |
| --- | --- | --- | --- |
| 1 | แดกู (Daegu) | เกาหลีใต้ เกาหลีใต้ (South Korea) | 7-15 ตุลาคม 2550 |
| 2 | มะนิลา (Manila) | ฟิลิปปินส์ ฟิลิปปินส์ (Philippines) | 31 สิงหาคม-8 กันยายน 2551 |
| 3 | ไทเป (Taipei) | สาธารณรัฐจีน ไต้หวัน (Taiwan) | 14-22 กันยายน 2552 |
| 4 | ยอคจาการ์ตา (Yogyakarta) | อินโดนีเซีย อินโดนีเซีย (Indonesia) | 19-27 กันยายน 2553 |
| 5 | โมเดอนา (Modena) | อิตาลี อิตาลี (Italy) | 5-14 กันยายน 2554 |
| 6 | โอลาวาร์เรีย (Olavarria) | อาร์เจนตินา อาร์เจนตินา (Argentina) | 8-12 ตุลาคม 2555 |
| 7 | มายซอร์ (Mysore) | อินเดีย อินเดีย (India) | 11-19 กันยายน 2556 |
| 8 | ซานทานแดร์ (Santander) | สเปน สเปน (Spain) | 22-29 กันยายน 2557 |
| 9 | โปรคอส เดอร์ คาลตัส (Poços de Caldas) | บราซิล บราซิล (Brazil) | 13-20 กันยายน 2558 |
| 10 | - | ญี่ปุ่น ญี่ปุ่น (Japan) | 2559 |
| ⋮ |  |  |  |
| 15 | อาออสตา (Valle d’Aosta) [ในรูปแบบออนไลน์] | อิตาลี อิตาลี (Italy) | 25-31 สิงหาคม 2565 |

ผลการแข่งขันของผู้แทนประเทศไทย
------------------------------

| **ครั้งที่** | **ประเทศเจ้าภาพ** | **อันดับที่** | เหรียญทอง | เหรียญเงิน | เหรียญทองแดง | **เกียรติคุณประกาศ** | **รางวัลพิเศษ** |
| --- | --- | --- | --- | --- | --- | --- | --- |
| 1 | ธงของประเทศเกาหลีใต้ เกาหลีใต้ | - | - | - | - | - |  |
| 2 | ธงของประเทศฟิลิปปินส์ ฟิลิปปินส์ | - | - | - | - | - |  |
| 3 | ธงของสาธารณรัฐจีน ไต้หวัน | - | 0 | 1 | 2 | 1 |  |
| 4 | ธงของประเทศอินโดนีเซีย อินโดนีเซีย | - | 0 | 3 | 1 | 0 |  |
| 5 | ธงของประเทศอิตาลี อิตาลี | - | 1 | 3 | 0 | 0 | คะแนนสูงสุดดาราศาสตร์ |
| 6 | ธงของประเทศอาร์เจนตินา อาร์เจนตินา | - | 0 | 2 | 2 | 0 |  |
| 7 | ธงของประเทศอินเดีย อินเดีย | - | 1 | 3 | 0 | 0 | คะแนนรวมสูงสุด |
| 8 | ธงของประเทศสเปน สเปน | 2 | 2 | 2 | 0 | 0 | คะแนนสูงสุด Paper 1 |
| 9 | ธงของประเทศบราซิล บราซิล | - | 1 | 0 | 3 | 0 | คะแนนสูงสุดภาคทฤษฎี |
| ⋮ |  |  |  |  |  |  |  |
| 14 | รัสเซีย |  | 1 | 2 | 1 | 0 |  |
| 15 | ธงของประเทศอิตาลี อิตาลี | - | 0 | 1 | 2 | 0 |  |
| รวม | **TOTAL** | - | **6** | **17** | **11** | **1** |  |
|

ดูเพิ่ม
-------

* โอลิมปิกวิชาการ

แหล่งข้อมูลอื่น
---------------

* เว็บไซต์หลักของการแข่งขันฯ เก็บถาวร 2010-02-03 ที่ เวย์แบ็กแมชชีน
* เว็บไซต์การแข่งขันฯ ครั้งที่ 1 เก็บถาวร 2010-02-05 ที่ เวย์แบ็กแมชชีน
* เว็บไซต์การแข่งขันฯ ครั้งที่ 2
* เว็บไซต์การแข่งขันฯ ครั้งที่ 3 เก็บถาวร 2009-01-07 ที่ เวย์แบ็กแมชชีน
* เว็บไซต์การแข่งขันฯ ครั้งที่ 4 เก็บถาวร 2010-02-09 ที่ เวย์แบ็กแมชชีน
* เว็บไซต์การแข่งขันฯ ครั้งที่ 5 เก็บถาวร 2011-03-25 ที่ เวย์แบ็กแมชชีน
* เว็บไซต์การแข่งขันฯ ครั้งที่ 6
* เว็บไซต์การแข่งขันฯ ครั้งที่ 7 เก็บถาวร 2013-04-18 ที่ เวย์แบ็กแมชชีน
* เว็บไซต์การแข่งขันฯ ครั้งที่ 15

| * ด
* ค
* ก
โอลิมปิกวิชาการ |
| --- |
| 
* คณิตศาสตร์ (IMO)
* ฟิสิกส์ (IPhO)
* เคมี (IChO)
* คอมพิวเตอร์ (IOI)
* ชีววิทยา (IBO)
* ปรัชญา (IPO)
* ดาราศาสตร์ (IAO)
* ภูมิศาสตร์ (IGeO)
* ภาษาศาสตร์ (IOL)
* วิทยาศาสตร์ ระดับมัธยมศึกษาตอนต้น (IJSO)
* โลกและอวกาศ (IESO)
* ดาราศาสตร์และฟิสิกส์ดาราศาสตร์ (IOAA)

 |

1. ↑